CELEX: 32016D0418
Language: sk
Date: 2016-03-18 00:00:00
Title: Vykonávacie rozhodnutie Komisie (EÚ) 2016/418 z 18. marca 2016 o súlade jednotkových sadzieb pre zóny spoplatňovania na rok 2016 podľa článku 17 vykonávacieho nariadenia (EÚ) č. 391/2013 [oznámené pod číslom C(2016) 1583] (Text s významom pre EHP)

22.3.2016   
               
               
                  SK
               
               
                  Úradný vestník Európskej únie
               
               
                  L 75/57
               
            VYKONÁVACIE ROZHODNUTIE KOMISIE (EÚ) 2016/418
      z 18. marca 2016
      o súlade jednotkových sadzieb pre zóny spoplatňovania na rok 2016 podľa článku 17 vykonávacieho nariadenia (EÚ) č. 391/2013
      
         
            [oznámené pod číslom C(2016) 1583]
         
      
      (Iba bulharské, české, dánske, nemecké, estónske, grécke, španielske, chorvátske, talianske, lotyšské, litovské, maďarské, maltské, poľské, portugalské, rumunské, slovinské, slovenské, fínske, švédske a anglické znenie je autentické)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (1), a najmä na jeho článok 16 ods. 1,
      so zreteľom na vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb (2), a najmä na jeho článok 17 ods. 1 písm. d),
      keďže:
      
                  (1)
               
               
                  Vykonávacím nariadením (EÚ) č. 391/2013 sa stanovuje spoločný systém spoplatňovania leteckých navigačných služieb. Spoločný systém spoplatňovania je neoddeliteľnou súčasťou dosahovania cieľov systému výkonnosti, ako je stanovené v článku 11 nariadenia Európskeho parlamentu a Rady (ES) č. 549/2004 (3) a vo vykonávacom nariadení Komisie (EÚ) č. 390/2013 (4).
               
            
                  (2)
               
               
                  Vykonávacím rozhodnutie Komisie 2014/132/EÚ (5) sa stanovujú celoúniové výkonnostné ciele vrátane cieľa nákladovej efektívnosti pre traťové letecké navigačné služby vyjadrené v stanovených jednotkových nákladoch na poskytovanie uvedených služieb na druhé referenčné obdobie, ktoré pokrýva roky 2015 až 2019 vrátane.
               
            
                  (3)
               
               
                  Podľa ustanovení článku 17 ods. 1 písmen b) a c) vykonávacieho nariadenia (EÚ) č. 391/2013 Komisia posúdi jednotkové sadzby pre zóny spoplatňovania na rok 2016, ktoré členské štáty predložili Komisii do 1. júna 2015 podľa požiadaviek článku 9 odsekov 1 a 2 uvedeného nariadenia. Uvedené posúdenie sa týka súladu daných jednotkových sadzieb s vykonávacími nariadeniami (EÚ) č. 390/2013 a (EÚ) č. 391/2013.
               
            
                  (4)
               
               
                  Komisia vykonala posúdenie jednotkových sadzieb s podporou oddelenia pre preskúmanie výkonnosti a ústredného úradu pre traťové poplatky Eurocontrolu na základe údajov a doplňujúcich informácií, ktoré jej členské štáty poskytli do 1. júna 2015, ako aj správ vnútroštátnych orgánov dohľadu o posúdení nákladov oslobodených od mechanizmu deľby nákladov. V posúdení Komisie sa vzali do úvahy aj poskytnuté vysvetlenia a opravy vykonané pred konzultačným zasadnutím o jednotkových sadzbách na rok 2016 pre traťové služby, ktoré sa uskutočnilo 24. a 25. júna 2015 v rámci uplatňovania článku 9 ods. 1 vykonávacieho nariadenia (EÚ) č. 391/2013, ako aj opravy jednotkových sadzieb vykonané členskými štátmi po následných stretnutiach s Komisiou.
               
            
                  (5)
               
               
                  Na základe uvedeného posúdenia Komisia v súlade s článkom 17 ods. 1 písm. d) vykonávacieho nariadenia (EÚ) č. 391/2013 zistila, že jednotkové sadzby pre zóny spoplatňovania na rok 2016, ktoré predložili Bulharsko, Česká republika, Dánsko, Estónsko, Írsko, Grécko, Španielsko, Chorvátsko, Taliansko, Cyprus, Lotyšsko, Litva, Maďarsko, Malta, Rakúsko, Poľsko, Portugalsko, Rumunsko, Slovinsko, Slovensko, Fínsko, Švédsko a Spojené kráľovstvo, sú v súlade s vykonávacími nariadeniami (EÚ) č. 390/2013 a (EÚ) č. 391/2013.
               
            
                  (6)
               
               
                  Podľa článku 17 ods. 1 písm. d) vykonávacieho nariadenia (EÚ) č. 391/2013 by príslušné členské štáty mali byť informované o uvedenom závere.
               
            PRIJALA TOTO ROZHODNUTIE:
      Článok 1
      Jednotkové sadzby pre zóny spoplatňovania na rok 2016 uvedené v prílohe sú v súlade s vykonávacími nariadeniami (EÚ) č. 390/2013 a (EÚ) č. 391/2013.
      Článok 2
      Toto rozhodnutie je určené Bulharskej republike, Českej republike, Dánskemu kráľovstvu, Estónskej republike, Írsku, Helénskej republike, Španielskemu kráľovstvu, Chorvátskej republike, Talianskej republike, Cyperskej republike, Lotyšskej republike, Litovskej republike, Maďarsku, Maltskej republike, Rakúskej republike, Poľskej republike, Portugalskej republike, Rumunsku, Slovinskej republike, Slovenskej republike, Fínskej republike, Švédskemu kráľovstvu a Spojenému kráľovstvu Veľkej Británie a Severného Írska.
      
         V Bruseli 18. marca 2016
         
            
               Za Komisiu
            
            Violeta BULC
            
               členka Komisie
            
         
      
      
         (1)  Ú. v. EÚ L 96, 31.3.2004, s. 10.
      
         (2)  Ú. v. EÚ L 128, 9.5.2013, s. 31.
      
         (3)  Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (Ú. v. EÚ L 96, 31.3.2004, s. 1).
      
         (4)  Vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (Ú. v. EÚ L 128, 9.5.2013, s. 1).
      
         (5)  Vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019 (Ú. v. EÚ L 71, 12.3.2014, s. 20).
      
         PRÍLOHA
         
                      
                  
                  
                     Zóna spoplatňovania
                  
                  
                     Predložená traťová jednotková sadzba na rok 2016 v národnej mene (*) (kód ISO)
                  
               
                     1
                  
                  
                     Rakúsko
                  
                  
                     73,63
                  
               
                     2
                  
                  
                     Bulharsko
                  
                  
                     44,16
                  
               
                     3
                  
                  
                     Chorvátsko
                  
                  
                     359,09
                  
               
                     4
                  
                  
                     Cyprus
                  
                  
                     33,57
                  
               
                     5
                  
                  
                     Česká republika
                  
                  
                     1 160,75 
                  
               
                     6
                  
                  
                     Dánsko
                  
                  
                     460,05
                  
               
                     7
                  
                  
                     Estónsko
                  
                  
                     30,69
                  
               
                     8
                  
                  
                     Fínsko
                  
                  
                     56,23
                  
               
                     9
                  
                  
                     Grécko
                  
                  
                     36,02
                  
               
                     10
                  
                  
                     Maďarsko
                  
                  
                     10 872,57 
                  
               
                     11
                  
                  
                     Taliansko
                  
                  
                     80,08
                  
               
                     12
                  
                  
                     Írsko
                  
                  
                     29,67
                  
               
                     13
                  
                  
                     Lotyšsko
                  
                  
                     27,31
                  
               
                     14
                  
                  
                     Litva
                  
                  
                     44,90
                  
               
                     15
                  
                  
                     Malta
                  
                  
                     25,79
                  
               
                     16
                  
                  
                     Poľsko
                  
                  
                     145,47
                  
               
                     17
                  
                  
                     Portugalsko
                  
                  
                     39,90
                  
               
                     18
                  
                  
                     Rumunsko
                  
                  
                     162,62
                  
               
                     19
                  
                  
                     Slovenská republika
                  
                  
                     52,54
                  
               
                     20
                  
                  
                     Slovinsko
                  
                  
                     65,38
                  
               
                     21
                  
                  
                     Španielsko (Kanárske ostrovy)
                  
                  
                     58,36
                  
               
                     22
                  
                  
                     Španielsko (kontinentálna časť)
                  
                  
                     71,69
                  
               
                     23
                  
                  
                     Švédsko
                  
                  
                     579,36
                  
               
                     24
                  
                  
                     Spojené kráľovstvo
                  
                  
                     72,89
                  
               
            (*)  Tieto jednotkové sadzby nezahŕňajú administratívnu jednotkovú sadzbu uvedenú v článku 18 ods. 1 vykonávacieho nariadenia (EÚ) č. 391/2013 a uplatňovanú na tie štáty, ktoré sú stranami Multilaterálnej dohody Eurocontrolu týkajúcej sa traťových poplatkov.